
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 1304-15/2015.
Előterjesztést készítette: Szabóné Misinszki Hajnalka humánerőforrás ügyintéző
Előterjesztés elkészítésének időpontja: 2015. május 11.
Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Pályázati kiírás (előterjesztéshez csatolva)

E L Ő T E R J E S Z T É S

Sülysáp Város Önkormányzata Képviselő-testületének

2015. május  21-én tartandó munkaterv szerinti ülésére

11. napirendhez

Tárgy:
Gólyahír Bölcsőde intézményvezetői beosztás ellátására pályázat kiírása
Tisztelt Képviselő-testület!

A Gólyahír Bölcsőde intézményvezetőjének, Nagyné Bellók Annamáriának az intézményvezetői megbízatása 2015. július 31.-én lejár, így pályázat kiírása vált szükségessé.

A pályázat kiírásával kapcsolatban a jogszabályi előírások a következők:

A Közalkalmazottak jogállásáról szóló 1992. évi XXXIII. törvény (Kjt.) 20/B. § (1) bekezdése alapján a magasabb vezető beosztás ellátására szóló megbízásra a 20/A. § (1) bekezdése alkalmazásával pályázatot kell kiírni. A pályázatot a megbízási jogkör gyakorlója írja ki.
A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Kormány rendelet ( a továbbiakban: R) 3.§.-a kimondja, hogy a képviselő-testület által adott szociális intézményvezetői megbízás magasabb vezető megbízásnak minősül.

Magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a kinevezéssel egyidejűleg közalkalmazotti munkakörbe kinevezhető.

Szociális intézményben magasabb vezető beosztás ellátására történő megbízás a pályázat elnyerését követően legfeljebb öt év határozott időre adható.
Az intézményvezetői pályázati eljárás előkészítésével összefüggő előkészítő feladatokat – ide nem értve a pályázati feltételek meghatározását – a szociális intézményt fenntartó önkormányzat jegyzője látja el.  

A Kjt. 20.§. (3) bekezdése alapján a pályázati felhívásnak tartalmaznia kell:

a) a munkáltató és a betöltendő munkakör, vezetői beosztás megnevezését
b) a munkakörbe tartozó, illetve a vezetői beosztással járó lényeges feladatokat,

c) a pályázat elnyerésének valamennyi feltételét,

d) a pályázat részeként benyújtandó iratokat, igazolásokat

e) a pályázat benyújtásának feltételeit és elbírálásának határidejét.
A pályázati felhívást a kormányzati személyügyi igazgatási feladatokat ellátó szerv ( a továbbiakban: személyügyi központ)  internetes oldalán közzé kell tenni. Emellett a pályázati felhívást a fenntartó önkormányzat a székhelyén a helyben szokásos módon köteles közzétenni.  

A pályázat benyújtásának határidejét a személyügyi központ internetes oldalán történő közzétételétől kell számítani.      

A pályázatnak tartalmaznia kell a pályázó szakmai életrajzát, az intézmény vezetésére, fejlesztésére vonatkozó programját valamint arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.
A R. 20/A. § (6) bekezdése alapján magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója.

A kinevezési megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő hatvan napon belül vagy első ülésén dönt a vezetői megbízásról.
Kérem, szíveskedjenek meghozni a döntésüket.   

…/2015. (V.21.) ÖKT határozati javaslat
Sülysáp Város Önkormányzatának Képviselő-testülete

1./ pályázatot ír ki a Gólyahír Bölcsőde (2241 Sülysáp, Szilvafasor utca 1.) intézményvezető állásának betöltésére,

2./ kijelöli és felkéri a Humán Szolgáltatások Bizottságát, hogy a pályázók előzetes meghallgatásával kapcsolatos bizottsági feladatokat lássa el,

3./ felkéri a jegyzőt a szükséges intézkedések megtételére.

Határidő: 1./ azonnal; 2./ pályázati határidőt követő 21 nap; 3./ 2015. július 31.
Felelős: jegyző, HSZB
Sülysáp, 2015. május 11.

Tóth Krisztina s.k.

jegyző         

MELLÉKLET
Sülysáp Város Önkormányzatának Képviselő-testülete

a közalkalmazottak jogállásáról szóló 1992. évi XXXIII. törvény 20/A. § alapján 

PÁLYÁZATOT HIRDET

Gólyahír Bölcsőde
Bölcsőde vezető (magasabb vezető)  

beosztás ellátására
A közalkalmazotti jogviszony időtartama: 

Határozatlan idejű közalkalmazotti jogviszony.
Foglalkoztatás jellege: 

Teljes munkaidős.

A vezetői megbízás időtartama: 

A vezetői megbízás határozott időre, 2015. augusztus 1-től 2020. augusztus 31-ig szól.
A munkavégzés helye: 

Pest megye, 2241 Sülysáp, Szilvafasor utca 1.
A vezető irányítása alatt állók száma: 

14 fő
A munkakörbe tartozó, illetve a vezetői megbízással járó lényeges feladatok:

- az intézmény felelős vezetése, irányítása, a jogszabályokban meghatározottak szerinti szakszerű működés, magas színvonalú szakmai munka biztosítása, szervezése, ellenőrzése,

· a költségvetési szervek vezetői számára jogszabályban előírt pénzügyi gazdasági feladatok és jogkörök felelősségteljes ellátása,

· a jogszabályokban és a fenntartó által előírt szabályzatok, tervek, szakmai programok kidolgozása

Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. Törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.)  Kormányrendelet rendelkezései az irányadók.

Pályázati feltételek:

· a 15/1998. (IV.30.) NM rendelet 2. számú mellékletében előírt képesítés ((bölcsödei szakgondozó, csecsemő- és kisgyermekgondozó, csecsemő- és kisgyerrmeknevelő-gondozó, vagy csecsemő és kisgyermekgondozói végzettséggel rendelkező intézetvezető, szakoktató, védőnő, felsőfokú szociális alapvégzettség, pedagógus)

· legalább öt év felsőfokú végzettséget vagy felsőfokú szakmai képesítést igénylő a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat
· magyar állampolgárság vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett , cselekvőképesség, büntetlen előélet
· vagyonnyilatkozat tétele.
A pályázat elbírálásánál előnyt jelent: 

Legalább 3 év vezetői gyakorlat.

A pályázat részeként benyújtandó iratok, igazolások:

· részletes, fényképes szakmai önéletrajz,

· az intézmény vezetésére, fejlesztésére vonatkozó programját,
· 3 hónapnál nem régebbi erkölcsi bizonyítvány (csak sikeres pályázat esetén nyújtandó be, de a kinevezésnek feltétele),
· képesítést igazoló okirat(ok) másolata,

· eddigi munkaviszonyokról szóló igazolások (amennyiben ilyenek rendelkezésre állnak),

· pályázó nyilatkozata arról, hogy a pályázati anyagban foglalt személyes adatok pályázati eljárással összefüggésben szükséges kezeléséhez, és a pályázati eljárás lefolytatásában részt vevők általi megtekintéséhez, megismeréséhez hozzájárul. 

A munkakör betölthetőségének időpontja: 

A munkakör legkorábban 2015. augusztus 1. napjától tölthető be.
A pályázat benyújtásának határideje: 

2015. június 30.
A pályázat elbírálásának határideje: 

2015. július 31.
A pályázat elbírálásának módja, rendje: 

A pályázatokról Sülysáp Város Önkormányzatának Képviselő-testülete dönt. Személyes meghallgatásra csak a benyújtott írásos pályázatuk alapján alkalmasnak ítélt jelöltek esetében kerül sor. A pályázattal kapcsolatosan további tájékoztatást Horinka László polgármester vagy Tóth Krisztina jegyző nyújt a 06-29/435-001 telefonszámon.

A pályázat benyújtásának módja:

A pályázatot Sülysáp Város Önkormányzatának Képviselő-testülete részére kell eljuttatni 

· postai úton vagy személyesen: a 2241 Sülysáp, Szent István tér 1. címre,

· elektronikus úton: a jegyzo@sulysap.hu címre.

Kérjük a borítékon, illetve az elektronikus levél tárgyában feltüntetni a pályázati adatbázisban szereplő azonosító számot: ………/2015., valamint a munkakör megnevezését: intézményvezető.

A pályázati kiírás további közzétételének helye: 

Sülysáp Város honlapja (www.sulysap.hu) és helyi lapja

